וילון בהיר לתחושת הספייס. צילום: ASAP בתקופה שבה כל דירה בגודל נורמלי מפוצלת לארבע מיני-דירות בגודל שירותים, כדאי להיות חכמים ולמקסם את יכולות החלל כדי שאפשר יהיה לחיות בו. דירות חדר ואפילו חדר אחד בודד יכולים לשנות צורה ולהיראות רחבים וגדולים יותר מכפי מידותיהם, והכל בזכות מחשבה עיצובית אחת קדימה. ואכן, כשניגשים לעיצוב דירות חדר או דירת סטודיו יש צורך בתכנון נכון של חלל החדר והדירה כולה, עצה של אדריכל תמיד תוכל להועיל, כמו גם הרחבת חלונות ושבירת קירות, אבל אפשר גם בלי להתייסר בעבודת שיפוצים והוצאות גדולות מדי. כיצד, אם כן, נותנים תחושה מרווחת יותר לקיטון ששכרתם או לחדר האינטימי הקטנטן שלכם, בלי לאכול אבק?סוף מעשה בגוון תחילה הגוונים בקירות, בתקרה וברצפה משפיעים על פרופורציות החלל ב"זכות" תעתועי ראייה: גוונים חמים נראים לנו קרובים וגוונים קרים נראים לנו רחוקים. לכן, מומלץ לצבוע חדר קטן בגוונים קרים, הנדמים כרחוקים יותר: כחולים, ירוקים, סגולים. עם זאת, חשוב לדעת כי צביעת הקירות בגוונים קרים כהים גורמת לחדר להיראות צר יותר ומשרה תחושת קדרות. צביעת קיר קצה בגוון קר בהיר "מרחיקה" אותו מאיתנו.
חללים חללים מומלץ להתייחס לדירה קטנה כמו אל חלל אחד המאגד מספר פעילויות וליצור חלוקה לאזורי פעילות על ידי גוון. לדוגמה, אזור מנוחה ורגיעה בגוונים קרים ושקטים יותר, אזור עבודה ופעילות (עמדת מחשב, מטבחון) בגוונים חמים יותר.חלוקה לא צודקתצביעת שני שלישים של הקיר מחלקת את הקיר בגובה ויוצרת אשליה שהקיר קצר יותר. צביעה כזאת מתאימה מאוד לחללים בעלי תקרות גבוהות. מומלץ להעביר את קו החלוקה באופן כזה שלא יתנגש עם השפה העיצובית של החדר. לדוגמה, לא לקבוע שרירותית שהחלוקה תהיה בגובה שני מטרים, אלא להיצמד לנתונים קיימים כמו חלון, דלת, משקוף וכדומה.
הרווח בין הקיר לספה. צילום: ASAP יחסים קרובים היחס בין הקיר לתקרה קובע: כאשר התקרה והקירות בהירים, החלל נראה גדול יותר וגבוה יותר. תקרה בגוון חם כהה מעל קירות בהירים "מנמיכה" את גובה החדר וגורמת לו להיראות מרווח יותר ו"מכובד". דרך נוספת להגדיל את תחושת המרחב היא באמצעות צביעת הפס העליון בהיקף החדר, ברוחב כ20- ס"מ, בצבע התקרה ובהמשך לה. בנוסף, שימוש באלמנטים עם אפקט "מראה" בתקרה יעצים את תחושת המרחק. גם היחס בין התקרה לרצפה קובע: תקרה ורצפה באותו צבע יוצרים משיכה אופטית ש"מנמיכה" את החדר ו"מאריכה" אותו.
על הרצפה פתרונות אחסון גם בקירות. צילום: ASAP יצירת חלל פתוח ומואר גורמת לתחושת מרחב. לכן, רצוי מאוד לא להעמיס חדרים או דירות קטנות וכדאי לבחור ריהוט מינימליסטי וקליל ובפתרונות אחסון חכמים, כגון מיטה עם מגירות, המשמשת גם לשינה וגם כארונית לחפצים. כדאי למקם את הרהיטים כך שבמרכז החדר ייוותר שטח נקי ללא ריהוט, שיעניק תחושת מרחב ותנועה חופשית. לדוגמה, להצמיד את המיטות והארונות לנישה או לאחת הפינות בחדר. כך, עד כמה שניתן, שטח הרצפה יהיה חשוף יותר ותיווצר אשליית מרחב. בחדרים צרים וארוכים כדאי למקם את המיטה לרוחב החדר ועל ידי כך "לקצר" את תחושת האורך הקיימת. אם אין ברירה ורוצים להכניס ארון גדול לחדר קטן, שלבו את הארון בצבע הקירות. כלומר, בחרו ארון בצבע הקירות או בגוון דומה, בהיר או כהה יותר, ומקמו את הארון בפינה נסתרת, כאמור בנישה או באחת מפינות החדר. אם אין נישה, קיר דלת הכניסה הוא המקום הטוב ביותר להצמיד אליו את הארון. אפקט המראה תליית מראה צרה וארוכה על אחד הקירות תתעתע במתבונן ותגרום לחדר להיראות גדול יותר. גם תליית וילונות ארוכים, שקופים או שקופים למחצה תעניק תחושה מאווררת לחדר קטן, מעבר לכך שבדרך כלל לחדרים קטנים לא יותר מחלון אחד, ובחירה בווילונות בהירים ולא אטומים תשמר את מקור האור היחידי.